2001-ben az Európai Ifjúsági Olimpiai Fesztiválon 100 méter háton szerzett első helyezést. Még ugyanebben az évben az országos rövid pályás úszóbajnokságon lett aranyérmes. 2002-ben az ifjúsági úszó Európa-bajnokságon 100 m háton ötödik volt. A felnőtt Eb-n 50 méter háton 9., 100 méteren 10., 200 méteren 12. lett. A vegyes váltóval a kilencedik helyezést érte el. 2003-ban az ifjúsági Eb-n 50 és 200 méteren harmadik, 100 méteren negyedik volt. A rövid pályás Európa-bajnokságon 200 méteren hetedik helyen ért célba. A 2004-es úszó-Európa-bajnokságon 50 és 100 méteren negyedik, 200 méteren hatodik helyen végzett. A vegyes váltóval nyolcadik lett. A 2004-es athéni olimpián a 100 méteres hátúszásban 21. volt. A rövid pályás Európa-bajnokságon 50 méteren 11., 100 és 200 méteren hetedik volt.